Станица „Антарктички Голем Ѕид“

Станица „Антарктички Голем Ѕид“ — првата кинеска истражувачка станица на Антарктикот која била отворена на 20 февруари 1985 година. Лежи на полуостровот Филдес на островот на Крал Џорџ и е околу 2,5 километри од чилеанската станица Фреј Монталва и 960 километри од ’ртот Хорн. Станицата се наоѓа на карпа без мраз, на околу 10 метри надморска височина.

 Историја 
Во 1984 година, Кина ја организирала својата прва научна експедиција на Антарктикот, а Гуо Кун бил прогласен за водач на експедицискиот тим од 591 членови. Тимот заминал од Шангај на 20 ноември 1984 година со два брода, Ксијанг Јанг Хонг 10 и Ј121, и пристигнал на островот на Крал Џорџ во близина на брегот на Антарктикот на 30 декември.  Главниот дел од нивната мисија била да ја изградат првата кинеска антарктичка база, станицата „Голем Ѕид“. Бидејќи Ксијанг Јанг Хонг 10 не бил мразокршач, тимот морал да замине пред крајот на летото на Антарктикот и имал само краток период на можности да ја заврши својата мисија.  Под надзор на Гуо, тимот работел од 16 до 17 часа на ден во често тешки временски услови, а изградбата ја завршиле за само 40 дена. Станицата била отворена на 14 февруари 1985 година.  

Во лето, станицата собира до 40 луѓе; во зима, 14. Зградата бр. 1 на станицата, подигната во 1985 година, се наоѓа во центарот на станицата и има вкупна површина од 175 метри квадратни. Станицата го означила почетокот на присуството на Кина на Антарктикот и нејзината програма за истражување на Антарктикот.

Во 2012 година, Антарктичкиот договор одредил две места на станицата како историски места и споменици на Антарктикот по номинациите од Кина: монолит подигнат за да го одбележи формирањето на станицата и зградата бр.1 на станицата. 

 Наводи 

 Библиографија 



 Надворешни врски 
 Официјално мрежно место на Поларниот истражувачки институт на Кина
 Официјално мрежно место на кинеската администрација за Арктикот и Антарктикот 
 Карта на антарктичките капацитети COMNAP

Категорија:Историски места и споменици на Антарктикот
Категорија:Статии со текст на традиционален кинески
Категорија:Статии со текст на упростен кинески
Категорија:Координати на Википодатоците
Голем Ѕид
Голем Ѕид
Категорија:Кина на Антарктикот